в EXIM, контролира банката, като назначава членовете на надзорния ѝ съвет. Те представляват интереса на държавата на заседанията на EXIM, в т.ч. по въпроси, по които има политически съображения. Съвет на директорите няма. Ръководният състав на EXIM се назначава пряко от държавата. Според уебсайта на банката нейната мисия е да подпомага външната търговия на КНР, инвестициите и международното икономическо сътрудничество. Целта ѝ е да осигурява по-голяма финансова подкрепа за ключови отрасли и за по-слаби звена в китайската икономика, за да се гарантира устойчиво и стабилно икономическо и социално развитие.
 ICBC:
 (92)
 Съгласно глави 8 — 10 от устава на банката чрез дяловото си участие от 69,6 % правителството на КНР има правомощието да назначава лицата, заемащи най-важните длъжности в управлението на банката — нейния управител и заместник-управител, председателя и заместник-председателя на съвета на директорите, изпълнителния директор и председателя на надзорния съвет.
 (93)
 Също така според устава съветът на директорите свиква събранията на акционерите, взема решения относно стопанската стратегия и бюджета на банката, инвестиционни решения (и решения за сливания), както и решения за освобождаване от дължност на лица от висшия ръководен състав, определя системата за управление на риска и взема решения за създаването на звена и клонове. Този неизчерпателен списък на отговорностите показва институционалния контрол на държавата върху ежедневната работа на ICBC.
 CCB:
 (94)
 Съгласно глави 11 и 12 от устава на банката в качеството си на основен акционер, притежаващ 57,31 % от дяловете, правителството на КНР има правомощието да назначава по-голямата част от членовете в съвета на директорите, който е изпълнителният орган на общото събрание на акционерите, осъществяващо управлението на ССВ, и отговаря пред него. Съгласно глава 16 от устава същото се отнася и за надзорния съвет, който е надзорният орган на банката.
 (95)
 Също така според устава на CCB съветът на директорите взема решения относно бюджета на банката, инвестиционни решения и решения за освобождаването от длъжност на главния изпълнителен одитор и на секретаря на съвета на директорите. Десетте членове с изпълнителни правомощия (от общо 15 членове) в съвета на директорите представляват висшето ръководство на банката. Този неизчерпателен списък на отговорностите показва институционалния контрол на държавата върху ежедневната работа на CCB.
 ABC:
 (96)
 В член 134 от устава на банката се посочва, че в качеството си на основен акционер, притежаващ 79,62 % от дяловете, правителството на КНР има правомощието да назначава всички директори в съвета на директорите. Съгласно член 199 от устава същото се отнася и за надзорния съвет.
 (97)
 Също така според устава на ABC съветът на директорите определя стратегията на банката, взема решения за бюджета ѝ, както и инвестиционни решения, назначава управителя на банката и секретаря на съвета, определя системата за управление на риска на банката и следи за прилагането ѝ. Този неизчерпателен списък на отговорностите показва институционалния контрол на държавата върху ежедневната работа на ABC.
 BOC:
 (98)
 В член 122 от устава на банката се посочва, че в качеството си на основен акционер, притежаващ 64,63 % от дяловете, правителството на КНР има правомощието да назначава всички изпълнителни и неизпълнителни директори на банката, които представляват съвета на директорите.
